Διερεύνηση της θερμικής άνεσης σε ανοιχτούς χώρους
Creators: name: Πανταζή, ΝΙκολέτα Αθανασίου
Publisher: name: Aristotle University of Thessaloniki
Year: 2016
Subjects: Θερμική άνεση
Ανοιχτοί χώροι-περιβάλλον
Υπαίθριοι χώροι-περιβάλλον
Thermal comfort
Open spaces-environment

description: Η παρούσα εργασία είχε στόχο την αξιολόγηση της επίδρασης των κλιματικών και ανθρώπινων παραγόντων στη διαμόρφωση του μικροκλίματος και των συνθηκών περιβαλλοντικής άνεσης σε υπαίθριους χώρους, με έμφαση τη διερεύνηση της θερμικής άνεσης σε αυτούς. Η αίσθηση της άνεσης διακρίνεται σε θερμική, οπτική και ακουστική, ενώ επηρεάζεται σημαντικά και από την ποιότητα του αέρα και τη συγκέντρωση ρύπων. Στους υπαίθριους χώρους οι μικροκλιματικές συνθήκες μεταβάλλουν το ενεργειακό ισοζύγιο του ανθρώπου και την ανταλλαγή θερμότητας και επηρεάζουν κυρίως τη θερμική άνεση των πεζών. Εκτός της θερμικής άνεσης, οι κλιματικοί παράγοντες επιδρούν και στην οπτική άνεση, ενώ η ακουστική άνεση δεν εξαρτάται τόσο από τις μικροκλιματικές παραμέτρους, αλλά κυρίως από την ανθρώπινη δραστηριότητα. Η έννοια της θερμικής άνεσης ή αλλιώς η διατήρηση της θερμικής ισορροπίας ανάμεσα στο ανθρώπινο σώμα και το περιβάλλον του, εμπεριέχει, ένα μεγάλο αριθμό παραμέτρων που την ορίζουν κάθε φορά, με κύριες κατηγορίες τις περιβαλλοντικές (θερμοκρασία αέρα, σχετική υγρασία κ.α.) και τις ανθρώπινες παραμέτρους (δραστηριότητα, επίπεδο ένδυσης). Στο πλαίσιο της έρευνας ζητήθηκε από τους χρήστες των υπαίθριων χώρων να απαντήσουν σε ερωτηματολόγιο, στο οποίο αποτυπώθηκε το αντιληπτό από αυτούς θερμικό, οπτικό και ακουστικό περιβάλλον και ο βαθμός άνεσης κατά τη θερινή περίοδο. Οι οδοί που μελετήθηκαν ήταν η Γ. Βαφοπούλου, η Πιττακού και η Β. Όλγας. Σε καθεμία από αυτές εξετάστηκαν οι παράμετροι του μικροκλίματος και η συσχέτισή τους με τους ανθρώπινους παράγοντες. Παράλληλα μέσω του ερωτηματολογίου, διερευνήθηκε η εφαρμογή παρεμβάσεων, με στόχο τη βελτίωση του αστικού περιβάλλοντος, ενώ πραγματοποιήθηκε συγκριτική ανάλυση μεταξύ των οδών. Προέκυψε ότι η οδός, που παρουσιάζει τις βέλτιστες συνθήκες θερμικού, οπτικού και ακουστικού περιβάλλοντος, είναι η Γεωργίου Βαφοπούλου, λόγω της θετικής επίδρασης των φυτεύσεων στην περιοχή. Στο τελευταίο μέρος της έρευνας χρησιμοποιήθηκε το λογισμικό RayMan 1.2, στο οποίο υπολογίστηκαν η μέση θερμοκρασία ακτινοβολίας TMRT και οι θερμικοί δείκτες άνεσης PMV, PET για τις οδούς Πιττακού και Β. Όλγας, την ημέρα με την υψηλότερη μέση θερμοκρασία σε σχέση με τις υπόλοιπες ημέρες των συνεντεύξεων. Με αυτόν τον τρόπο συγκρίθηκαν τα αποτελέσματα της πραγματικής θερμικής αίσθησης, που αποτυπώθηκε μέσω των ερωτηματολογίων, με αυτά του προγράμματος RayMan και διαπιστώθηκε, ότι δεν υπήρχαν σημαντικές αποκλίσεις, παρά μόνο τις ώρες έντονης ηλιοφάνειας των οδών, κατά τις οποίες το πρόγραμμα αποδίδει δυσμενέστερες θερμικές συνθήκες. Επίσης, συγκρίθηκαν οι οδοί Β. Όλγας και Πιττακού, τόσο σε σχέση με τα αποτελέσματα του προγράμματος, όσο και με αυτά των ερωτηματολογίων τη συγκεκριμένη ημέρα, προκειμένου να γίνει αντιληπτό εάν τα πρώτα επαληθεύονται από την πραγματική αντίληψη των θερμικών συνθηκών. Τέλος, συγκεντρώνονται όλα τα αποτελέσματα και συμπεράσματα της μελέτης, ενώ προτείνονται παρεμβάσεις στις οδούς ή σε τμήματα της οδού, όπου παρουσιάστηκαν δυσμενείς θερμικές και οπτικές συνθήκες.
description: The aim of the present thesis is the evaluation of humans' and climatic factors' effect on the formation of the microclimate and the environmental comfort's conditions in outdoor places, with the emphasis put on the expansion of thermal comfort in them. The perception of comfort involves the thermal, optical and the acoustical environment, while it is highly influenced by the air quality and the pollutants' gathering. In outdoor places the microclimatic conditions modify the balance of energy produced by humans and the exchange of heat and affect mainly the thermal comfort of pedestrians. Aside from the thermal comfort, climatic factors also influence the optical comfort as opposed to the acoustical comfort, which is not affected by them, but mostly by human interventions. The concept of thermal comfort, or else known as the preservation of thermal balance between the human body and its surroundings, include a large number of parameters that define it each time, with its main categories being the environmental (air temperature, relative humidity etc.) and the human ones (activity, clothing). Within the research it was asked by users of outdoor spaces to answer a questionnaire, on which the perceivable thermal, optical and acoustical environment, as well as the degree of comfort during the summer season were imprinted. The streets under examination were G.Vafopoulou st., Pittakou st., and V.Olgas avenue. Each was examined with respect of microclimatic parameters and their association with human factors. According to the comparative analysis of the streets, the street with the best conditions as far as the thermal, acoustical and optical environment is concerned is G.Vafopoulou st., due to the positive influence of the planting in this area. In the last part of the research, the RayMan1.2 software was used for calculating the average Tmrt, as well as the PMV and PET thermal comfort indices for the Pittakou st. and V.Olgas av., on the day with the highest average temperature. In this way, the results of the real thermal sensation, as presented through the questionnaires and the results of the RayMan, were compared. It was noted that there were no significant deviations, except for the results in the hours of intense sunshine in the streets, during which the program presents unfavorable thermal conditions. Additionally, the results of the program and the questionnaires' at V.Olgas av. and Pittakou st. on that specific day were compared, in order to test if the results of the program are verified by the questionnaires. Lastly, all the results and conclusions of the study are collected, while interventions were recommended, concerning the streets or parts of the streets where unfavorable thermal and optical conditions were presented.